《钓月轩以旧雨不来今雨来分韵得来字》
元代·昂吉

经年不见顾徵士，长忆花前共举杯。一路凉风吹酒醒，满船秋雨载诗来。

楼头杨柳参差见，池上芙蓉取次开。独立水光山色里，双双白鸟忽飞回。

作者简介：昂吉，字启文，鄞州人，元至正八年戊子科蒙古色目人榜进士，姓高氏。世出唐兀，古黄河西银夏之域。母胡氏。君生而慧秀，日记万言。从乡先生陈履常，习《尚书》。至正元年，中江浙行省副榜。至正七年，领乡荐，擢于春官。入廷大对，呈其琅玕，乃登丙科。授将仕郎、绍兴录事参军，正八品。